Babelscape/SREDFM huggingface dataset:
Music for the Jilted Generation

Το Music for the Jilted Generation είναι ο δεύτερος studio δίσκος του αγγλικού συγκροτήματος ηλεκτρονικής μουσικής, The Prodigy. Κυκλοφόρησε από την δισκογραφική εταιρία XL Recordings τον Ιούλιο του 1994. Επανακυκλοφόρησε το 2008, με τον τίτλο "More Music for the Jilted Generation", περιλαμβάνοντας remastered και μπόνους τραγούδια. Όπως και στον προηγούμενο δίσκο τους Experience, ο μόνος από τα μέλη του γκρουπ που συμμετέχει στο άλμπουμ, πέρα από τον Liam Howlett, είναι ο Maxim Reality.
Βασίλης Μητρούδης

Ο Βασίλης Μητρούδης είναι Έλληνας πρώην διεθνής πετοσφαιριστής, ο οποίος γεννήθηκε στην Θεσσαλονίκη στις 19 Απριλίου 1972 και αγωνίστηκε ως κεντρικός στην ομάδα του Άρη, του ΠΑΟΚ και του Ηρακλή.
Δημήτριος Κεφαλίδης

Ο Δημήτριος Κεφαλίδης (1931-2019) ήταν Έλληνας πολιτικός.

Γεννήθηκε το 1931 στους Σιταγρούς Δράμας. Σπούδασε στην Κτηνιατρική Σχολή του Αριστοτελείου Πανεπιστημίου Θεσσαλονίκης.

Υπήρξε ιδρυτικό στέλεχος του ΠΑΣΟΚ, με το οποίο διετέλεσε βουλευτής Δράμας (1977 - 1989) και υφυπουργός Γεωργίας (1988 - 1989).

Απεβίωσε στις 21 Μαΐου 2019.

Με τη σύζυγό του Πόπη Παπαδοπούλου απέκτησαν 3 παιδιά. Κόρη του είναι η Χαρά Κεφαλίδου, που επίσης διετέλεσε βουλευτής Δράμας του ΠΑΣΟΚ.
Ζαϊντίγια

Η Ζαϊντίγια ή Ζαϊντισμός (Αραβικά: الزيدية "az-zaydiyya", επίθετο του Zaidi η Zaydi) είναι πρώιμη σέκτα που ξεπήδησε κατά τον 8ο αι. από το σιιτικό Ισλάμ και πήρε το όνομά της από τον Ζαΐντ ιμπν Αλί, εγγονό του Χουσεΐν ιμπν Αλί. Οι ακόλουθοι της Ζαϊντίγια αποτελούν το 35-40% των Μουσουλμάνων στην Υεμένη. Οι Ζαϊντί σιίτες έχουν μια μοναδική προσέγγιση στη σιιτική ισλαμική σκέψη και επι του παρόντος είναι η κυρίαρχη πολιτική και ένοπλη δύναμη της Υεμένης, μετά την Επανάσταση των Χούτι στην Υεμένη κατά της σουνιτικής κυβέρνησης το 2014 και το 2015.
Χούθι

Οι Ανσάρ Αλλάχ (αραβικά: نصر, anṣār allāh, "Υποστηρικτές του Θεού"), γνωστοί περισσότερο ως Χούθι (αραβικά: الحوثيون|, "al-Ḥūthiyyūn", ), είναι Ζαϊντί ομάδα που δραστηριοποιείται στην Υεμένη. Η ομάδα αντλεί την ονομασία της από τον Χουσεΐν Μπαντρεντίν αλ-Χούθι, ο οποίος ξεκίνησε επανάσταση στην Υεμένη το 2004 και σκοτώθηκε από τις Ένοπλες δυνάμεις της Υεμένης τον Σεπτέμβριο του ίδιου έτους 
Καθοδηγούμενοι από τον Αμπντούλ-Μαλίκ αλ-Χούθι, πέτυχαν στο πραξικόπημα του 2014-2015 να αποκτήσουν τον έλεγχο σημαντικών εδαφών, της πρωτεύουσας Σαναά και του κοινοβουλίου.

Οι Χούθι φέρεται ότι λάμβαναν σημαντική υποστήριξη από το Ιράν με τη μορφή όπλων, χρημάτων και εκπαίδευσης ήδη από το 2004. Τον Δεκέμβριο του 2009 τηλεγράφημα μεταξύ της Σαναά και διαφόρων υπηρεσιών πληροφοριών που διέρρευσε μέσω του Wikileaks αναφέρει πως διάφοροι αναλυτές πίστευαν ότι οι Χούθι απέκτησαν όπλα στην υεμενική μαύρη αγορά και από διεφθαρμένα μέλη της Ρεπουμπλικανικής Φρουράς.
Κώστας Ασλάνης

Ο Κώστας Ασλάνης είναι Έλληνας πολιτικός.

Γεννήθηκε το 1941 στο Καινούργιο Χωριό Ηρακλείου. Σπούδασε πολιτικός μηχανικός στο Εθνικό Μετσόβιο Πολυτεχνείο.

Διετέλεσε βουλευτής Ηρακλείου με το ΠΑΣΟΚ από το 1977 μέχρι το 1989, και υφυπουργός Συγκοινωνιών από τον Ιούλιο του 1982 μέχρι τον Ιούνιο του 1985.

Το 1994 εκλέχθηκε δήμαρχος Ηρακλείου με τη στήριξη του ΠΑΣΟΚ και επανεκλέχθηκε για δεύτερη θητεία το 1998, παραμένοντας δήμαρχος ως το 2002.

Στη δεύτερη θητεία του χρηματοδότησε την ανεκτέλεστη μελέτη για την ανάπτυξη τραμ στο Ηράκλειο, ενόψει της Ολυμπιάδας του 2004

Το 2016 παρευρέθη στο συνέδριο του ΣΥΡΙΖΑ, ωστόσο δεν μετείχε στο ψηφοδέλτιο του, στις επόμενες εθνικές εκλογές.
Ιωάννης Τσακλίδης

Ο Ιωάννης Τσακλίδης είναι Έλληνας πολιτικός.

Γεννήθηκε το 1951 στο Χορτοκόπι Καβάλας. Σπούδασε πολιτικός μηχανικός στην Πολυτεχνική Σχολή του Αριστοτελείου Πανεπιστημίου Θεσσαλονίκης.

Διετέλεσε βουλευτής Καβάλας του ΠΑΣΟΚ έχοντας εκλεγεί σε όλες τις αναμετρήσεις από το 1981 έως το 2007. Χρημάτισε υφυπουργός Περιβάλλοντος, Χωροταξίας και Δημοσίων Έργων (ΥΠΕΧΩΔΕ) τα διαστήματα 1988 - 1989, 1994 - 1996 και 2001 - 2004.

Από τον Μάρτιο του 2010 έως τον Δεκέμβριο του 2012 ήταν πρόεδρος της Εγνατίας Οδού ΑΕ.
Ισμαηλισμός

Ο Ισμαηλισμός (Αραβικά: الإسماعيلية, "al-Ismāʿīliyya", Περσικά: اسماعیلیان, Κουρδικά: Ismaili, Esmāʿiliyān) είναι κλάδος του σιιτικού Ισλάμ, οι οπαδοί του οποίου είναι επίσης γνωστοί ως Επταδιστές. Οι (ΔΦΑ:ˌ|ɪ|s|m|eɪ|ˈ|ɪ|l|i}}) αντλούν το όνομά τους από την αποδοχή του Ισμαήλ ιμπν Τζαφάρ ως ορισμένου πνευματικού διαδόχου του ιμάμη Τζαφάρ αλ-Σαντίκ, διαφέροντας από την κύρια τάση του Σιιτισμού, τους Δωδεκαδιστές, οι οποίοι αποδέχονται τον Μούσα αλ-Καντίμ, νεότερο αδελφό του Ισμαήλ, ως ιμάμη.

Η θεολογία του Ισμαηλισμού αντλείται από την εποχή του Μωάμεθ και ως θρησκευτική σέκτα ο Ισμαηλισμός έγινε ένας από τους μεγαλύτερους κλάδους του Σιιτισμού. Με το Χαλιφάτο των Φατιμιδών απέκτησε πολιτική δύναμη από τον 10ο έως τον 12ο αιώνα μ.Χ.. Οι Ισμαηλίτες πιστεύουν στη Μοναδικότητα του Θεού, όπως επίσης και στην ολοκλήρωση της Θείας Αποκάλυψης μέσω του Μωάμεθ, τον οποίο βλέπουν ως "τελευταίο Προφήτη και Αγγελιαφόρο του Θεού προς όλη την Ανθρωπότητα". Οι Ισμαηλίτες και οι Δωδεκαδιστές αποδέχονται τους ίδιους αρχικούς ιμάμηδες από τους απογόνους του Μωάμεθ μέσω της κόρης του Φατιμά και του Αλή (Αλίδες) και για αυτό μοιράζονται αρκετή από την πρώιμη ιστορία τους. Και οι δύο ομάδες βλέπουν την οικογένεια του Μωάμεθ («Λαός του Οίκου», ahl al-bayt) ως θεϊκά επιλεγμένη, αλάνθαστη και καθοδηγούμενη από τον Θεό για να καθοδηγήσει την ισλαμική κοινότητα, πεποίθηση που τους διακρίνει από τον σουνιτικό κλάδο του Ισλάμ.
Ανδρέας Καζάζης

Ο Ανδρέας Καζάζης του Αλεξάνδρου είναι Έλληνας πολιτικός.

Γεννήθηκε το 1929 στη Θεσσαλονίκη. Σπούδασε νομικά στο Αριστοτέλειο Πανεπιστήμιο Θεσσαλονίκης και οικονομικές και πολιτικές επιστήμες στο London School of Economics.

Εκλέχθηκε βουλευτής Α΄ Θεσσαλονίκης με το ΠΑΣΟΚ το 1981, και διετέλεσε υφυπουργός Εμπορίου από τον Ιανουάριο του 1984 μέχρι τον Ιούνιο του 1985, στην πρώτη κυβέρνηση του Ανδρέα Παπανδρέου.
Φελίγγειο υγρό

thumb|right|Αντίδραση ανίχνευσης με Φελίγγειο υγρό: αριστερά, το κυανό χρώμα του διαλύματος δηλώνει την απουσία αντίδρασης με αλδεΰδη, ενώ δεξιά ο σχηματισμός ιζήματος οξειδίου του χαλκού βεβαιώνει την ύπαρξη αλδεϋδικής ομάδας στο δείγμα.

Το φελίγγειο υγρό, ή αντιδραστήριο Fehling, είναι ένα αντιδραστήριο που βρίσκει χρήση στην αναλυτική χημεία ως μέσο διάκρισης μεταξύ αλδεϋδών και κετονών. Αναφέρθηκε για πρώτη φορά το 1849 από τον γερμανό χημικό Χέρμαν φον Φέλινγκ.

Παρασκευάζεται με ανάμιξη ίσων όγκων δύο διαλυμάτων: το ένα είναι αλκαλικό διάλυμα θειικού χαλκού (CuSO4), με βαθύ κυανό χρώμα, και το άλλο είναι διάλυμα τρυγικού καλιονατρίου (KNaC4H4O6, γνωστό και ως "άλας Seignette" ή "άλας Rochelle"). Στο τελικό διάλυμα σχηματίζεται χηλική σύμπλοκη ένωση του δισθενούς χαλκού με τρυγικά ανιόντα. Η ένωση αυτή δρα ως οξειδωτικό σώμα. Το φελίγγειο υγρό προστίθεται σε διάλυμα της ένωσης που πρόκειται να εξεταστεί και ακολουθεί θέρμανση του μίγματος. Παρουσία αλδεϋδικής ομάδας τα ιόντα δισθενούς χαλκού Cu2+ ανάγονται σε μονοσθενή χαλκό Cu1+ με δημιουργία καστανέρυθρου ιζήματος οξειδίου του χαλκού, ενώ οι αλδεΰδες οξειδώνονται:

RCHO + 2CuSO4 + 5NaOH → RCOONa + Cu2O↓ + 2Na2SO4 + 3H2O

Αντίθετα, οι κετόνες δεν αντιδρούν. Επομένως, η εξαφάνιση του γαλάζιου χρώματος του διαλύματος και η εμφάνιση του ιζήματος επιβεβαιώνει την ύπαρξη αλδεϋδικής ομάδας στο υπό εξέταση διάλυμα. Η παραπάνω αντίδραση μπορεί να χρησιμοποιηθεί για την ανίχνευση αναγωγικών σακχάρων σε ένα διάλυμα (π.χ. μονοσακχαριτών). Μια εφαρμογή ιατρικής σημασίας είναι η ανίχνευση γλυκόζης στα ούρα, η οποία μπορεί να χρησιμοποιηθεί σαν μια πρώτη ένδειξη ύπαρξης διαβήτη.
Μαρία Κυπριωτάκη - Περράκη

Η Μαρία Κυπριωτάκη - Περράκη (1933 - 6 Φεβρουαρίου 2015) ήταν Ελληνίδα ιατρός και πολιτικός, στενή συνεργάτιδα της Μαργαρίτας Παπανδρέου. Διετέλεσε βουλευτής και υφυπουργός του ΠΑΣΟΚ, καθώς και διοικήτρια του ΟΓΑ.
Κόπα Αμέρικα Σεντενάριο

Το Κόπα Αμέρικα Σεντενάριο (ισπανικά: "Copa América Centenario", αγγλικά: "Centennial Copa America") ήταν ποδοσφαιρική διοργάνωση η οποία πραγματοποιήθηκε στις Ηνωμένες Πολιτείες το 2016. Η διοργάνωση αποτέλεσε γιορτή για τα εκατό χρόνια της CONMEBOL και του Κόπα Αμέρικα και ήταν το πρώτο Κόπα Αμέρικα που διεξήχθη εκτός Νοτίου Αμερικής.

Η διοργάνωση συμπεριλήφθηκε στο ημερολόγιο της FIFA, κάτι που σημαίνει ότι μπορούσαν να είναι διαθέσιμοι όλοι οι πρωτοκλασάτοι παίκτες κάθε εθνικής ομάδας που συμμετείχε.
Τρυγικό καλιονάτριο

thumb|Τρυγικό καλιονάτριο

Το τρυγικό καλιονάτριο είναι ένα διπλό άλας του τρυγικού οξέος με κατιόντα καλίου και νατρίου σε ίσες αναλογίες. Ο μοριακός του τύπος είναι KNaC4H4O6. Είναι γνωστό και ως «άλας Seignette» ή «άλας Rochelle», από την ονομασία του γάλλου φαρμακοποιού στον οποίο αποδίδεται η πρώτη παρασκευή, Elie Seignette (1632-1698), που διατηρούσε φαρμακείο στη πόλη Λα Ροσέλ (La Rochelle) της Γαλλίας.

Στη χημεία το άλας είναι γνωστό κυρίως για τη χρήση του στην παρασκευή του φελίγγειου υγρού. Το 1880 οι αδελφοί Πιερ και Ζακ Κιουρί ανακάλυψαν ότι οι κρύσταλλοι του τρυγικού καλιονατρίου έχουν πιεζοηλεκτρικές ιδιότητες, δηλαδή παράγουν ηλεκτρική τάση όταν βρίσκονται υπό μηχανική πίεση. Αυτή η ιδιότητα οδήγησε σε ευρεία χρήση κρυστάλλων του άλατος στην ανάπτυξη ακουστικών, μικροφώνων και άλλων παρόμοιων συσκευών. 

Σήμερα χρησιμοποιείται ως πρόσθετο τροφίμων, και συγκεκριμένα ως ρυθμιστής οξύτητας, φέροντας τον κωδικό Ε337.
Κέντρο Ελληνικής Γλώσσας

Το Κέντρο Ελληνικής Γλώσσας (Κ.Ε.Γ.) είναι Νομικό Πρόσωπο Ιδιωτικού Δικαίου (Ν. 2083/92). Ιδρύθηκε το 1994 (Π.Δ. 100/1994) με έδρα τη Θεσσαλονίκη. Αποτελεί ερευνητικό φορέα εποπτευόμενο από το Υπουργείο Παιδείας και Θρησκευμάτων. Είναι αρμόδιο για την προώθηση της ελληνικής γλώσσας και την πιστοποίηση ελληνομάθειας. Επίσης συμμετέχει σε κοινές δράσεις με το Αριστοτέλειο Πανεπιστήμιο Θεσσαλονίκης.
Βαραββάς

Ο Βαραββάς (εξελληνισμένη μορφή του αραμαϊκού "bar abba" , בר אבא, δηλαδή «γιος του πατέρα») είναι ένα πρόσωπο που αναφέρεται στις περιγραφές των Παθών του Χριστού. Σε αυτές είναι ο κρατούμενος τον οποίο ο Πόντιος Πιλάτος ελευθέρωσε για την εορτή του εβραϊκού Πάσχα στην Ιερουσαλήμ αντί για τον Ιησού Χριστό.

Σύμφωνα με τα τέσσερα Ευαγγέλια της Καινής Διαθήκης (κανονικά Ευαγγέλια) και το απόκρυφο Ευαγγέλιο του Πέτρου υπήρχε ένα υπερισχύον της ρωμαϊκής εξουσίας πασχαλινό έθιμο στην Ιερουσαλήμ που επέτρεπε στον Πιλάτο, "praefectus" (έπαρχο) της Ιουδαίας, να αναιρέσει την καταδίκη σε θάνατο ενός φυλακισμένου μετά από λαϊκή απόφαση, οπότε στο πλήθος ("όχλον") προσφέρθηκε μία επιλογή: να ελευθερωθεί ο Βαραββάς ή ο Ιησούς ο Ναζωραίος. Το πλήθος επέλεξε να ελευθερωθεί ο Βαραββάς και να σταυρωθεί ο Ιησούς. Ο Πιλάτος αναφέρεται ότι ενέδωσε απρόθυμα στην επιμονή του όχλου. Επιπλέον, ο Ευαγγελιστής Ματθαίος προσθέτει ότι ο λαός ανεφώνησε για τον Ιησού "«το αίμα αυτού εφ' ημάς και επί τα τέκνα ημών»".

Η ιστορία του Βαραββά έχει ειδικότερη σημασία επειδή χρησιμοποιήθηκε κατά τους χριστιανικούς αιώνες για να κατηγορηθούν οι Εβραίοι για τη σταύρωση του Ιησού Χριστού και να δικαιολογηθεί έτσι ο αντισημιτισμός.
That Dog

Οι That Dog (εμφανίζονται σαν that dog.) είναι ροκ μπάντα από το Λος Άντζελες που σχηματίστηκε το 1991 και διαλύθηκε το 1997. Ωστόσο επανενώθηκαν το 2011 και ετοιμάζουν νέο υλικό. Η μπάντα αποτελείται από την Anna Waronker (τραγουδίστρια, κιθάρα), την Rachel Haden (μπάσο, φωνητικά), την αδερφή της, Petra Haden (βιολί, φωνητικά) και τον Tony Maxwell στα ντραμς. Τα μέλη της μπάντας είναι κοντινοί φίλοι με τον Beck και τους Weezer.
Μιζάο Οκάουα

Η Μιζάο Οκάουα ("Ιαπωνική γλώσσα" 大川 ミサヲ, 5 Μαρτίου 1898 - 1 Απριλίου 2015) ήταν Γιαπωνέζα υπεραιωνόβια, κάτοχος του τίτλου του γηραιότερου ανθρώπου στον κόσμο. Πέθανε στην Οσάκα της Ιαπωνίας σε ηλικία 117 ετών και 27 ημερών.
Μουσταφά Ακιντζί

Ο Μουσταφά Ακιντζί (Τούρκικα: Mustafa Akıncı , Λεμεσός, 28 Δεκεμβρίου 1947) είναι Τουρκοκύπριος πολιτικός, πρώην πρόεδρος της μη αναγνωρισμένης διεθνώς ΤΔΒΚ και πρώην Δήμαρχος της Κατεχόμενης Λευκωσίας. Είναι πρώην Πρόεδρος του κόμματος Ειρήνης και Δημοκρατίας που μετονομάστηκε σε κόμμα Κοινοτικής Δημοκρατίας. Στις εκλογές της 18ης Οκτωβρίου 2020 έχασε τις εκλογές με 48,26% έναντι του Ερσίν Τατάρ που εξασφάλισε ποσοστό 51,74%, ενός πολιτικού που ταυτίζεται απολύτως με τις επιλογές του Τούρκου προέδρου Ρετζέπ Ταγίπ Ερντογάν και τάσσεται υπέρ της «λύσης» των δύο κρατών στη μεγαλόνησο.
Ο Ακιντζί ίναι ιδιαίτερα δημοφιλής προσωπικότητα στην Τουρκοκυπριακή και Ελληνοκυπριακή κοινότητα λόγω της εκπλήρωσης κοινού αποχετευτικού συστήματος μεταξύ των δύο κοινοτήτων σε συνεργασία με το τότε Δήμαρχο Λευκωσίας, Λέλλο Δημητριάδη. Είναι γνωστός για τις προοδευτικές του απόψεις σε κοινωνικά θέματα όπως είναι η θέση της γυναίκας στη κοινωνία και πολιτικά θέματα όπως η ανάγκη για σωστή επίλυση του Κυπριακού. Ανέλαβε πρόεδρος στις 30 Απριλίου 2015. Το 2019 εξέφρασε την αντίθεσή του στην επιχείρηση «Πηγή Ειρήνης», δηλώνοντας, ότι «ακόμη και αν αποκαλείται "Πηγή Ειρήνης", αίμα κυλάει και όχι νερό», ενώ τάχθηκε υπέρ του διαλόγου και μίας διπλωματικής επίλυσης.
Χαράλαμπος Φλόκας

Ο Χαράλαμπος Φλόκας ήταν Ταξίαρχος του Ελληνικού Στρατού (1922-2018) και αγωνιστής της Εθνικής Αντίστασης του ΕΔΕΣ.
Κατάγεται από τα Πεστά των Ιωαννίνων και γεννήθηκε το 1922 στην ίδια περιοχή και σπούδασε στην Ζωσιμαία Σχολή και στη Παιδαγωγική Ακαδημία Ιωαννίνων.
Zëri i Popullit

H Zëri i Popullit (Ελληνικά: "Η Φωνή του Λαού") είναι καθημερινή εφημερίδα με τόπο έκδοσης τα Τίρανα στην αλβανική γλώσσα. Πρωτοκυκλοφόρησε στις 25 Αυγούστου 1942 ως όργανο του Κομμουνιστικού Κόμματος όταν το Βασίλειο της Αλβανίας αποτελούσε προτεκτοράτο της Φασιστικής Ιταλίας. Αποτελούσε ένα από τα κύρια παράνομα έντυπα του αντιφασιστικού αγώνα στη χώρα, ενώ αρχισυντάκης του ήταν ο αρχηγός της κομμουνιστικής αντίστασης Ενβέρ Χότζα.

Η εφημερίδα στην αρχή προσπαθεί να καταγράψει τους αγώνες του αντιστασιακού κινήματος με ένα πέπλο κομμουνιστικής ιδεολογίας για να συγκεκριμενοποιηθεί μεταπολεμικά ως καθαρά κομμουνιστικό έντυπο. Το 1948, η εφημερίδα θα αποτελέσει το επίσημο έντυπο του Εργατικού Κόμματος της Αλβανίας (μεταγενέστερα "Κομμουνιστικό κόμμα της Αλβανίας") μέχρι το τέλος της Σοσιαλιστικής Δημοκρατίας της Αλβανίας το 1992. Για δεκαετίες, οι σελίδες της εφημερίδας αντανακλούν την επίσημη θέση της κυβέρνησης, μεταφέροντας τις αποφάσεις και την προπαγάνδα του κομμουνιστικού κόμματος, ενώ συνετέλεσε και στην προσωπολατρεία του ηγέτη της χώρας Ενβέρ Χότζα έως τον θάνατό του το 1985.

Η εφημερίδα αποτελεί σήμερα το όργανο του Σοσιαλιστικό Κόμμα της Αλβανίας, που αποτελεί διάδοχο κόμμα του Εργατικού Κόμματος. Το 2011, η κυκλοφορία της εφημερίδας έφτανε τα 25.000 αντίτυπα ημερησίως. Στο οπισθόφυλλο της εφημερίδας υπάρχουν άρθρα στην αγγλική γλώσσα.
Σύνδεσμος Ακαδημιών της Ισπανικής Γλώσσας

Ο Σύνδεσμος Ακαδημιών της Ισπανικής Γλώσσας (ισπανικά: "Asociación de Academias de la Lengua Española", ASALE) είναι ο φορέας που ρυθμίζει την ισπανική γλώσσα. Δημιουργήθηκε στο Μεξικό το 1951 και αντιπροσωπεύει την ένωση όλων των επιμέρους ακαδημιών στον ισπανόφωνο κόσμο.

Μέσα από την πρωτοβουλία του τότε προέδρου του Μεξικού Μιγκέλ Αλεμάν Βαλντές, το πρώτο συνέδριο Ακαδημιών συγκλήθηκε με σκοπό τη διατήρηση της ακεραιότητας και την προώθηση της περαιτέρω ανάπτυξης της ισπανικής γλώσσας. Η συνάντηση πραγματοποιήθηκε το διάστημα μεταξύ της 23ης Απριλίου και της 6η Μαΐου του 1951 και είχε ως αποτέλεσμα τη δημιουργία της ASALE και της μόνιμης επιτροπής της, η οποία εδρεύει στη Μαδρίτη. Η Βασιλική Ισπανική Ακαδημία (RAE) δεν ήταν παρούσα κατά την πρώτη συνεδρίαση, αλλά συμμετείχε στη Μόνιμη Επιτροπή. Από το δεύτερο συνέδριο που συγκλήθηκε το 1956 και έπειτα, η RAE έχει διαρκή συμμετοχή.

Η συνεργασία μεταξύ της RAE και των άλλων ακαδημιών εκφράστηκε στη συγγραφή από κοινού του "Diccionario de la RAE" (ξεκινώντας από την έκδοση 22, που δημοσιεύθηκε το 2001), καθώς και η έκδοση του 1999 του "Ortografía" θεωρήθηκε μια πραγματική πανισπανόφωνη εργασία. Τα σχέδια κοινών δράσεων περιλαμβάνουν την επεξεργασία του "Gramática" και την κατάρτιση του "Diccionario de americanismos". Το 2000 η ASALE διοργάνωσε τη Σχολή Ισπανόφωνης Λεξικογραφίας και το Ίδρυμα Καρολίνα για την προώθηση της ισπανικής λεξικογραφίας.

Μαζί με τη RAE, η ASALE κέρδισε το Βραβείο του Πρίγκιπα των Αστουριών για την Ειρήνη το 2000.
Χρήστος Οικονόμου

Ο Χρήστος Οικονόμου είναι Έλληνας ιατρός και πολιτικός.

Γεννήθηκε το 1935 στον Πειραιά, αλλά κατάγεται από τα Τρίκαλα. Σπούδασε στην Ιατρική Σχολή του Πανεπιστημίου Αθηνών.

Ήταν βουλευτής Τρικάλων του ΠΑΣΟΚ για 23 χρόνια, από το 1977 μέχρι το 2000, και διετέλεσε υφυπουργός Υγείας, Πρόνοιας και Κοινωνικών Ασφαλίσεων από τον Ιούνιο του 1988 μέχρι τον Ιούλιο του 1989.
Μέγα Ρέμα

Το Μέγα Ρέμα ή Ρέμα Πρωτομαγιάς, παλαιότερα "Κοτζά Ντερέ" είναι ποταμός της Μακεδονίας που πηγάζει από το Πάικο και, έπειτα από μια σύντομη διαδρομή, καταλήγει στον ποταμό Αξιό στα βορειοδυτικά του Πευκοδάσους.
Τσέζαρε Μαλντίνι

Ο Τσέζαρε Μαλντίνι ("Cesare Maldini", 5 Φεβρουαρίου 1932 - 3 Απριλίου 2016) ήταν Ιταλός διεθνής ποδοσφαιριστής, που αγωνιζόταν ως αμυντικός, και προπονητής ποδοσφαίρου.

Ξεκίνησε την αγωνιστική του σταδιοδρομία από την ομάδα της Τριεστίνα το 1952 και το 1954 μεταγράφηκε στη Μίλαν. Έως το 1966 που αποχώρησε (για να κλείσει την καριέρα του στην Τορίνο την περίοδο 1966-67) ο Τσέζαρε Μαλντίνι έλαβε μέρος σε σχεδόν 350 επίσημους αγώνες, κατακτώντας τέσσερις εγχώριους τίτλους πρωταθλητή και έναν ευρωπαϊκό (1962-63). Σαν προπονητής (έως και το 2002) εργάσθηκε στη Μίλαν (2 φορές), στην Εθνική Ομάδα (ως βοηθός και ως πρώτος προπονητής σε τμήματα υποδομών), στην Πάρμα, τη Φότζα, την Τερνάνα και την Εθνική Ομάδα της Παραγουάης. Είναι ο πατέρας του ρέκορντμαν συμμετοχών της Μίλαν, επίσης διεθνή Πάολο Μαλντίνι και παππούς των Κριστιάν και Ντανιέλ Μαλντίνι, επίσης ποδοσφαιριστών της ομάδας. Ο Τσέζαρε Μαλντίνι είναι μέλος του "Hall of Fame" της Μίλαν

Απεβίωσε το 2016 σε ηλικία 84 ετών.
Θεόδωρος Στάθης

Ο Θεόδωρος Στάθης (1937) είναι Έλληνας πανεπιστημιακός και πολιτικός, ιδρυτικό μέλος του ΠΑΚ και αργότερα του ΠΑΣΟΚ, που διετέλεσε βουλευτής και υπουργός.
Βασιλική Ισπανική Ακαδημία

H Βασιλική Ισπανική Ακαδημία (ισπανικά: "Real Academia Española", RAE) είναι ο επίσημος βασιλικός φορέας, αρμόδιος για την εποπτεία της ισπανικής γλώσσας. Εδρεύει στη Μαδρίτη της Ισπανίας, αλλά συνδέεται με τις εθνικές ακαδημίες γλώσσας σε είκοσι ένα ισπανόφωνα έθνη μέσω του Συνδέσμου Ακαδημιών της Ισπανικής Γλώσσας. Το έμβλημα της ΡΑΕ είναι ένα φλογερό δοχείο, ενώ έχει ως σύνθημα το "Limpia, fija y da esplendor" (Καθαρίζει, διορθώνει και δίνει μεγαλείο).

Ιδρύθηκε το 1713 με πρωτοβουλία του φωτισμένου Χουάν Μανουέλ Φερνάντεθ Πατσέκο, Ζ΄ Μαρκήσιου της Βιγένα και Δούκα της Εσκαλόνα, κατ' απομίμηση της Γαλλικής Ακαδημίας. Το επόμενο έτος, ο βασιλιάς Φίλιππος Ε΄ ενέκρινε τον χάρτη της και την έθεσε υπό την προστασία του.

Η ίδια η RAE έχει αφιερωθεί στο γλωσσικό προγραμματισμό, με την εφαρμογή μιας γλωσσικής συνταγής που αποσκοπεί στην προώθηση της γλωσσικής ενότητας στο εσωτερικό και μεταξύ των διαφόρων περιοχών, ώστε να εξασφαλιστεί ένα κοινό πρότυπο σύμφωνα με το άρθρο 1 του ιδρυτικού της χάρτη: «... για να εξασφαλιστεί ότι με τις αλλαγές που υφίσταται η ισπανική γλώσσα [...] δεν θα χάσει την ουσιαστική ενότητα που απολαμβάνει σε όλο τον ισπανόφωνο κόσμο».

Οι προτεινόμενες κατευθυντήριες γραμμές για τη γλώσσα εμφανίζονται σε έναν αριθμό έργων. Οι προτεραιότητες είναι το "Diccionario de la lengua Española de la Real Academia Española" (Λεξικό της ισπανικής γλώσσας της Βασιλικής Ισπανικής Ακαδημίας ή DRAE), το οποίο δημοσιεύτικε περιοδικά είκοσι τρεις φορές από το 1780 και τη γραμματική του, με τελευταία επεξεργασία τον Οκτώβριο του 2014. Η RAE ακολουθεί μια τυπική διαδικασία εισδοχής λέξεων στις εκδόσεις της.

Η έδρα, η οποία άνοιξε το 1894, βρίσκεται στην Calle Felipe IV, 4, στην περιοχή του Χερόνιμος, δίπλα στο Museo del Prado. Το Κέντρο Μελετών της Βασιλικής Ισπανικής Ακαδημίας, το οποίο άνοιξε το 2007, βρίσκεται στο Calle Serrano 187-189.
Retreat from the Sun

To "Retreat from the Sun" είναι το τρίτο στούντιο άλμπουμ των That Dog. Κυκλοφόρησε στις 8 Απριλίου του 1997 από την DGC Records. Το μόνο single του άλμπουμ ήταν το "Never Say Never", το οποίο έφτασε στο #27 του Billboard Modern Rock Tracks. Το άλμπουμ έφτασε στο #31 των Billboard Heatseekers Charts.
Totally Crushed Out!

Το "Totally Crushed Out!" είναι το δεύτερο στούντιο άλμπουμ των That Dog. Κυκλοφόρησε στις 18 Ιουλίου 1995 από την DGC Records. Είναι ένα θεματικό άλμπουμ που μιλάει για την νεανική αγάπη. Το άλμπουμ παρουσιάζεται σαν βιβλίο αφού παρουσιάζει τα τραγούδια σαν κεφάλαια και έχει μια σελίδα αφιερωμένη στους συγγραφείς (την μπάντα) με μια μικρή βιογραφία για κάθε μέλος. Στο οπισθόφυλλο τα ονόματα των τραγουδιών συμπεριλαμβάνονται όλα μαζί σε ένα διήγημα σε μορφή περίληψης (όπως συμβαίνει με τα βιβλία). Το μόνο single του άλμπουμ ήταν το "He's Kissing Christian," και το βίντεο κλιπ του είναι σκηνοθετημένο από τον Frank Sacramento.
Παπική Ακαδημία Λατινικών

H Παπική Ακαδημία Λατινικών (λατινικά: "Pontificia Academia Latinitatis") είναι η ενδέκατη και νεότερη Παπική ακαδημία. Με έδρα την Πόλη του Βατικανού, ιδρύθηκε με σκοπό την προώθηση και την εκτίμηση της λατινικής γλώσσας και του πολιτισμού. Η Ακαδημία αντικαθιστά το ίδρυμα "Opus Fundatum Latinitas" και συνδέεται με το Παπικό Συμβουλίου για τον Πολιτισμό από το οποίο εξαρτάται.

Ιδρύθηκε στις 10 Νοεμβρίου του 2012 από τον Πάπα Βενέδικτο ΙΣΤ΄ με το "motu proprio Latina Lingua", με σκοπό την διάσωση και διάδοση της γνώσης των διαφόρων εκδοχών της σύγχρονης και αρχαίας λατινικής γλώσσας, συμπεριλαμβανομένων των εκκλησιαστικών λατινικών.

Ο καθηγητής Ιβάνο Ντιονίτζι και ο Αιδεσιμότατος Πατέρας Ρομπέρτο Σπατάρο στις 10 Νοεμβρίου του 2012 ονομάστηκαν αντίστοιχα πρώτος πρόεδρος και γραμματέας της Ακαδημίας.
Γαλλική Ακαδημία

H Γαλλική Ακαδημία (γαλλικά: "Académie française", ) είναι το κατ' εξοχήν γαλλικό όργανο εκμάθησης για θέματα που αφορούν τη γαλλική γλώσσα. Η Ακαδημία ιδρύθηκε επίσημα το 1635 από τον Καρδινάλιο Ρισελιέ, πρωθυπουργό του βασιλιά Λουδοβίκου ΙΓ΄. Διέκοψε τη λειτουργία της το 1793, κατά τη διάρκεια της Γαλλικής Επανάστασης και επανασυστάθηκε το 1803 από τον Ναπολέοντα Βοναπάρτη. Αποτελεί την παλαιότερη από τις πέντε ακαδημίες του Γαλλικού Ινστιτούτου.

Η Ακαδημία αποτελείται από σαράντα μέλη, τα οποία είναι γνωστά ως "αθάνατοι" (immortels). Τα νέα μέλη της εκλέγονται από τα ήδη υπάρχοντα μέλη της Ακαδημίας. Οι ακαδημαϊκοί ασκούν τα καθήκοντά τους εφ όρου ζωής, αλλά μπορεί να αποπεμφθούν για πειθαρχικούς λόγους. Ο Φιλίπ Πεταίν, ο οποίος ονομάστηκε στρατάρχης της Γαλλίας μετά τη νίκη του Βερντέν στον Πρώτο Παγκόσμιο Πόλεμο, εξελέγη μέλος της Ακαδημίας το 1931 και, μετά από την κυβέρνηση της Γαλλίας του Βισύ, στον Δεύτερο Παγκόσμιο Πόλεμο, αναγκάστηκε να παραιτηθεί από την έδρα του το 1945.

Η Ακαδημία εκδίδει το λεξικό της γαλλικής γλώσσας, γνωστό ως "Dictionnaire de l'Académie française" (Λεξικό της Γαλλικής Ακαδημίας), το οποίο θεωρείται ως επίσημο στη Γαλλία. Μια ειδική επιτροπή που θα απαρτίζεται από ορισμένα μέλη της Ακαδημίας αναλαμβάνει τη σύνταξη του έργου.
Κλοντ Σαμπρόλ

Ο Κλοντ Σαμπρόλ (24 Ιουνίου 1930 - 12 Σεπτεμβρίου 2010) ήταν Γάλλος σκηνοθέτης. Μαζί με τους Ζαν-Λυκ Γκοντάρ, Φρανσουά Τρυφό, Ερίκ Ρομέρ και Ζακ Ριβέτ θεωρείται πρωτεργάτης της νουβέλ βαγκ.
Ήταν μοναχογιός της Μαντλέν Ντελάρμπρ και του φαρμακοποιού Υβ Σαμπρόλ. Γεννήθηκε στο Παρίσι και από την ηλικία των 4 ετών σύχναζε στις κινηματογραφικές αίθουσες. Παρακολουθώντας στην εφηβεία του μια ταινία του Φριτς Λανγκ άρχισε να φωνάζει υστερικά "Αυτό είναι! Αυτό θέλω να κάνω"
Δημήτριος Ίτσιος

Ο Δημήτριος Ίντζος (Άνω Πορόια Σερρών, 5 Απριλίου 1906 – Όρος Κερκίνη, Σέρρες, 6 Απριλίου 1941) (γινόμενος γνωστός μετά τον θάνατό του ως Δημήτριος Ίτσιος), ήταν Έλληνας βλάχικης καταγωγής, έφεδρος υπαξιωματικός του Ελληνικού στρατού κατά τη διάρκεια της γερμανικής εισβολής στην Ελλάδα τον Απρίλιο του 1941. Διοικούσε διμοιρία πολυβόλων, που αποτελούνταν από τα Π7 και Π8 πολυβολεία και προκάλεσε μεγάλες απώλειες στον εχθρό, φέροντας τον βαθμό του Λοχία, ωστόσο μετά θάνατον του αποδόθηκε τιμητικά από την Ελληνική πολιτεία αυτός του Επιλοχία.
Συμβούλιο για τη γερμανική Ορθογραφία

Το Συμβούλιο για τη γερμανική Ορθογραφία (γερμανικά: "Rat für deutsche Rechtschreibung", RdR) είναι ο κύριος διεθνής οργανισμός που ρυθμίζει τη γερμανική γλώσσα. Το RdR ιδρύθηκε το 2004 ως διάδοχος της "Zwischenstaatliche Kommission für deutsche Rechtschreibung" (Διακυβερνητική Επιτροπή για την γερμανική Ορθογραφία) ώστε να περιλάβει και υποστηρικτές, καθώς και όσους ήταν αντίθετοι με τη γερμανική μεταρρύθμιση της ορθογραφίας του 1996 (και επακόλουθες μεταρρυθμίσεις). Εδρεύει στο Μάνχαϊμ της Γερμανίας.
Ακαντέμια ντέλα Κρούσκα

H Ακαντέμια ντέλα Κρούσκα (λατινικά: "Accademia della Crusca", κυριολεκτικά: "Ακαδημία του Πίτουρου", συντμημένα: "La Crusca") είναι μια ιταλική εταιρεία για τους μελετητές και τους Ιταλούς γλωσσολόγους και φιλόλογους με έδρα τη Φλωρεντία. Είναι το πιο σημαντικό ερευνητικό ίδρυμα για την ιταλική γλώσσα, καθώς και η παλαιότερη γλωσσική ακαδημία στον κόσμο.

Η Ακαντέμια ιδρύθηκε στη Φλωρεντία το 1583, και μέχρι το 1900 χαρακτηριζόταν από τις προσπάθειές της για τη διατήρηση της καθαρότητας της ιταλικής γλώσσας. "Crusca" σημαίνει «πίτουρο» στα ιταλικά, το οποίο αποτελεί μεταφορά της εργασίας που είναι παρόμοια με λίχνισμα, όπως εξηγείται επαρκώς από το έμβλημα της Ακαντέμια ντέλα Κρούσκα, που απεικονίζει το κοσκίνισμα διεφθαρμένων λέξεων και δομών (όπως διαχωρίζεται το σιτάρι από το πίτουρο). Το ρητό της Ακαντέμια είναι "Il più bel Fior ne coglie" (Όπως το σιτάρι διαχωρίζεται από το πίτουρο), ένας διάσημος στίχος του Ιταλού ποιητή Φραγκίσκου Πετράρχη. Το 1612 η ​​Ακαντέμια δημοσίευσε την πρώτη έκδοση του Λεξικού της, του "Vocabolario degli Accademici della Crusca", το οποίο χρησίμευσε επίσης ως υπόδειγμα για παρόμοια έργα στα γαλλικά, ισπανικά, γερμανικά και αγγλικά.

Η Ακαντέμια είναι σήμερα μέλος της Ευρωπαϊκής Ομοσπονδίας Εθνικών Φορέων για τη Γλώσσα, ένα σώμα που συγκαλείται για να αναπτύξει μια κοινή πολιτική για την προστασία της ακεραιότητας των εθνικών γλωσσών. Η Ομοσπονδία έχει δύο ιταλικά μέλη, την Accademia della Crusca και την Όπερα ντελ Βοκαμπολάριο Ιταλιάνο ντελ ΣΝΡ (μια πρωτοβουλία που ξεκίνησε από το ΣΝΡ με τη συνεργασία της Ακαντέμια ντέλα Κρούσκα).
Return of the Rentals

Το "Return of the Rentals" είναι το ντεμπούτο άλμπουμ των The Rentals. Κυκλοφόρησε στις 24 Οκτωβρίου του 1995 από την Maverick Records, μια θυγατρική της Reprise Records. To άλμπουμ πήρε καλές κριτικές. Έβγαλε το πετυχημένο single "Friends of P.", το οποίο έφτασε στο #7 του Modern Rock Chart και παίχτηκε αρκετά στην εκπομπή του MTV, 120 Minutes. Παρόλα αυτά το άλμπουμ δεν μπήκε στο Billboard 200.
Στέλιος Παπακοσμάς

Ο Στέλιος Παπακοσμάς είναι Έλληνας πρώην διεθνής πετοσφαιριστής, ο οποίος γεννήθηκε στην Καβάλα στις 30 Απριλίου 1969 και αγωνίστηκε ως ακραίος στην ομάδα του Άρη, του ΠΑΟΚ και του Παναθηναϊκού.
Πάκο Ραμπάν

Ο Πάκο Ραμπάν ("Paco Rabanne", πλήρες όνομα, "Francisco "Paco" Rabanedacuervo" ) είναι διεθνούς φήμης Ισπανός σχεδιαστής μόδας.
Ιωάννης Τζούνης

Ο Ιωάννης Τζούνης ήταν Έλληνας διπλωμάτης και πολιτικός.

Γεννήθηκε το 1920 στο Βουκουρέστι της Ρουμανίας. Σπούδασε στη Νομική Σχολή Αθηνών.

Ακολούθησε καριέρα στο διπλωματικό σώμα. Διετέλεσε ευρωβουλευτής της Νέας Δημοκρατίας (1984 - 1989) και εξωκοινοβουλευτικός υφυπουργός Εξωτερικών (1992).

Απεβίωσε το 2007.
Όρη Πάρε

Τα Όρη Πάρε "(Pare Mountains)" είναι μια οροσειρά στη βορειοανατολική Τανζανία, βορειοδυτικά των Ουσαμπάρα Ορέων. Υπάρχουν δύο οροσειρές - που κυμαίνονται στα Βόρεια και Νότια και οι οποίες φθάνουν σε ύψος 2.463 μ. στην Κορυφή Σενγκένα "(Shengena Peak)". Αποτελούν μέρος των Ορέων της Ανατολικής Αψίδας. Οι κάτοικοι της φυλής Πάρε ζουν στην περιοχή.

Τα Όρη Πάρε είναι προσβάσιμα από 4 x 4 "(4WD)", αλλά υπάρχουν λίγοι δρόμοι στα Νότια Πάρε. Τα είδη στα Όρη Πάρε περιλαμβάνουν το ενδημικό του Νοτίου Πάρε Λευκό-ματο "(South Pare White-eye)", την Ορεινή Γερακίνα "(Buteo oreophilus)", τον Ελαιοδρυοκολάπτη "(Olive Woodpecker)", Τον Πράσινο Μυστακοφόρο "tinkerbird" "(Moustached Green-tinkerbird) (Pogoniulus leucomystax)" και την Αφρικανικού Λόφου Φλύαρη "(African Hill Babbler)" "(Pseudoalcippe abyssinica)".

Κατά τη διάρκεια της γερμανικής κατοχής, η περιοχή γύρω από το Neu-Hornow (σύγχρονο Σούμε "(Shume)") χρησιμοποιήθηκε για την εξαγωγή ξυλείας κατά μήκος της Σιδηροδρομικής Γραμμής Ουσαμπάρα "(Usambara Railway)".
Arusha School

Το Arusha School είναι ένα Κρατικό σχολείο που βρίσκεται στην Αρούσα, Τανζανία. Το σχολείο αρχικά άνοιξε το 1934 ως ιδιωτικό μικτής εκπαίδευσης σχολείο για τα παιδιά των Ευρωπαίων, αλλά το 1972 την διεύθυνση την ανέλαβε η Κυβέρνηση. Το σχολείο εκπαιδεύει μαθητές από το Νηπιαγωγείο έως και το Δημοτικό 7 τάξεων. Παραμένει ωστόσο ένα οικοτροφείο όσο και ένα ημερήσιο σχολείο.
Seven More Minutes

Το "Seven More Minutes" είναι το δεύτερο στούντιο άλμπουμ των The Rentals. Κυκλοφόρησε στις 13 Απριλίου του 1999. Περιέχει συνεργασίες με διάσημους καλλιτέχνες όπως την Petra Haden των That Dog, την Donna Matthews των Elastica, την Miki Berenyi των Lush, τον Tim Wheeler των Ash, τον Kevin March και τον Damon Albarn των Blur. Τα τραγούδια του άλμπουμ γράφτηκαν στην Βαρκελώνη και μιλάνε για ένα κορίτσι που είχε γνωρίσει ο Matt Sharp εκεί.
Lost in Alphaville

Το "Lost in Alphaville" είναι το τρίτο στούντιο άλμπουμ των The Rentals. Κυκλοφόρησε στις 26 Αυγούστου του 2014. Είναι διαθέσιμο σε CD, βινύλιο, κασέτα και ψηφιακή μορφή. Είναι το πρώτο στούντιο άλμπουμ της μπάντας μετά την επανένωση της μπάντας. Κυκλοφόρησε 15 χρόνια μετά το "Seven More Minutes". Είναι η πρώτη κυκλοφορία της μπάντας για την Polyvinyl, η οποία υπέγραψε με την μπάντα τον Δεκέμβριο του 2013.
Μωαβίας Β΄

Ο Μωαβίας Β΄ (αραβικά: Μουαουίγια ιμπν Γιαζίντ, 664 - 684) ήταν ο τρίτος χαλίφης των Ομεϋαδών, και διαδέχτηκε τον Γιαζίντ Α΄ (βασίλευσε 680-683). Βασίλευσε για ένα χρόνο (683-684) και πέθανε νεότατος, σε ηλικία 23 ετών, χωρίς να είναι ξεκάθαρη η αιτία θανάτου του (έχουν αναφερθεί ο ίκτερος ή κάποια λοιμώδης νόσος). Τον διαδέχτηκε ο Μαρουάν Α΄, ο οποίος βασίλευσε επίσης για ένα έτος (684-685).
Στέφανος Λεράς

Ο Στέφανος Λεράς (; - 1833) ήταν κρητικός καπετάνιος, αγωνιστής της Επανάστασης του 1821.
Κοινό Ευρωπαϊκό Πλαίσιο Αναφοράς για τις Γλώσσες

Το Κοινό Ευρωπαϊκό Πλαίσιο Αναφοράς για τις Γλώσσες: Μάθηση, Διδασκαλία, Αξιολόγηση, (ΚΕΠΑ, αγγλικά; "Common European Framework of Reference for Languages: Learning, Teaching, Assessment", CEFR) αποτελεί μια κατευθυντήρια γραμμή που χρησιμοποιείται για να περιγράψει τα επιτεύγματα μαθητών ξένων γλωσσών σε όλη την Ευρώπη και, όλο και περισσότερο, σε άλλες χώρες (για παράδειγμα, Κολομβία και Φιλιππίνες).

Ήταν μαζί με το Συμβούλιο της Ευρώπης, το κύριο μέρος του έργου «Εκμάθηση Γλωσσών για την Ευρωπαϊκή Ιθαγένεια» μεταξύ του 1989 και του 1996. Κύριος στόχος του είναι να παρέχει μια μέθοδο μάθησης, διδασκαλίας και αξιολόγησης η οποία εφαρμόζεται σε όλες τις γλώσσες στην Ευρώπη. Τον Νοέμβριο του 2001, ένα ψήφισμα του Συμβουλίου της Ευρωπαϊκής Ένωσης συνέστησε τη χρήση του ΚΕΠΑ (CEFR) για τη δημιουργία συστημάτων επικύρωσης της γλωσσικής ικανότητας. Τα έξι επίπεδα αναφοράς, γίνονται ευρέως αποδεκτά ως το ευρωπαϊκό πρότυπο για τη βαθμολόγηση της γλωσσικής επάρκειας του ατόμου.
Όρη της Ανατολικής Αψίδας

Τα Όρη της Ανατολικής Αψίδας "(Eastern Arc Mountains)" είναι μια οροσειρά η οποία βρίσκεται στην Κένυα και την Τανζανία. Η οροσειρά έχει κατεύθυνση από τα βορειοανατολικά προς τα νοτιοδυτικά. Προς τα νοτιοδυτικά, οριοθετούνται από το ρήγμα που αντιπροσωπεύεται από το χάσμα "Makambako" που τα χωρίζει από την σειρά "Kipengere". Στα βορειοανατολικά, οριοθετείται από πιο πρόσφατη ηφαιστειακή δραστηριότητα που αντιπροσωπεύεται από το Όρος Κιλιμαντζάρο. Η σειρά αποτελείται από τα παρακάτω όρη και λόφους:

* Λόφοι Ταΐτα "(Taita Hills)"
* Βόρεια και Νότια Πάρε Όρη "(North and South Pare Mountains)"
* Ανατολικά και Δυτικά Ουσαμπάρα Όρη "(East and West Usambara Mountains)"
* Βόρεια και Νότια Νγκούρου Όρη "(North and South Nguru Mountains)"
* Ουκαγκούρου Όρη "(Ukaguru Mountains)"
* Ουλουγκούρου Όρη "(Uluguru Mountains)"
* Ρουμπέχο Όρη "(Rubeho Mountains)"
* Ουντζούνγκουα Όρη "(Udzungwa Mountains)"
* Κρημνός Μαχένγκε "(Mahenge Escarpment)"
* Λόφος Μαλούντουε "(Malundwe Hill)"
* Ουβιντούντουα Όρη "(Uvidundwa Mountains)"
Πανεπιστήμιο του Μίσιγκαν

Το Πανεπιστήμιο του Μίσιγκαν (αγγλικά: "University of Michigan", λατινικά: "Universitas Michigania", UM), που συχνά αναφέρεται απλά ως "Μίσιγκαν", είναι ένα δημόσιο πανεπιστήμιο έρευνας που βρίσκεται στο Ανν Άρμπορ του Μίσιγκαν των Ηνωμένων Πολιτειών. Ιδρύθηκε το 1817 στο Ντιτρόιτ ως "Catholepistemiad", ή Πανεπιστήμιο του Μιτσιγκάνια (University of Michigania), 20 χρόνια πριν η επικράτεια του Μίσιγκαν γίνει επίσημα ενιαία πολιτεία και ως εκ τούτου, το Πανεπιστήμιο του Μίσιγκαν αποτελεί το παλαιότερο πανεπιστήμιο της πολιτείας. Το πανεπιστήμιο μεταφέρθηκε στο Ανν Άρμπορ το 1837 με πάνω από 40 στρέμματα (16 εκτάρια) γης, τοποθεσία η οποία είναι γνωστή ως κεντρική πανεπιστημιούπολη (Campus). Από την ίδρυσή του στο Ανν Άρμπορ, η πανεπιστημιούπολη έχει επεκταθεί και περιλάβει περισσότερα από 584 μεγάλα κτίρια, με συνολική έκταση πάνω από 781 στρέμματα, ενώ έχει και δύο πανεπιστημιουπόλεις δορυφόρους που βρίσκονται στο Φλιντ και στο Ντίαρμορν. Το πανεπιστήμιο ήταν ένα από τα ιδρυτικά μέλη του Συνδέσμου των Αμερικανικών Πανεπιστημίων.

Θεωρείται ένα από τα κύρια ερευνητικά πανεπιστήμια στις Ηνωμένες Πολιτείες, έχοντας πολύ μεγάλη ερευνητική δραστηριότητα και ολοκληρωμένο μεταπτυχιακό πρόγραμμα του προσφέρει διδακτορικά διπλώματα στις ανθρωπιστικές, κοινωνικές επιστήμες και τους τομείς STEM (Science, Technology, Engineering, Mathematics) καθώς και επαγγελματικά πτυχία ιατρικής, δικαίου, φαρμακευτικής, νοσηλευτικής, κοινωνικής εργασίας και την οδοντιατρικής. Το σώμα αποφοίτων εν ζωή (από το 2012) του Μίσιγκαν περιλαμβάνει περισσότερα από 500.000 άτομα. Εκτός από την ακαδημαϊκή ζωή, οι αθλητικές ομάδες του Μίσιγκαν ανταγωνίζονται στο τμήμα Ι του NCAA και είναι γνωστές ως "the Wolverines" (οι Αδηφάγοι). Είναι μέλη του Big Ten Conference.
Ραντ Πολ

Ο Ράνταλ Χάουαρντ Πολ (αγγλ. "Randal Howard "Rand" Paul", 7 Ιανουαρίου 1963), είναι Αμερικανός γιατρός και πολιτικός που υπηρετεί ως Γερουσιαστής των Ηνωμένων Πολιτειών για το Κεντάκι από το 2011. Είναι μέλος του Ρεπουμπλικανικού Κόμματος. 

Είναι ειδικευμένος οφθαλμίατρος και γιος του πρώην μέλους της Βουλής των Αντιπροσώπων από το Τέξας Ρον Πολ.

Έχοντας γεννηθεί στο Πίτσμπεργκ της Πενσυλβάνια, ο Ραντ Πολ σπούδασε στο Πανεπιστήμιο Μπέιλορ και στην Ιατρική Σχολή του Πανεπιστημίου Ντιουκ. Ο Πολ άρχισε να εξασκεί την ιατρική στο Μπόουλινγκ Γκριν του Κεντάκι, ενώ ίδρυσε τη δική του κλινική τον Δεκέμβριο του 2007.

Ο Ραντ Πολ θεωρείται υποστηρικτής του κινήματος Τι Πάρτι, ενώ συχνά ασκεί κριτική στην Ομοσπονδιακή Τράπεζα των ΗΠΑ. Επίσης, έχει ταχθεί ενάντια στο πρόγραμμα μαζικής επιτήρησης της NSA, ενώ στηρίζει τον περιορισμό των κρατικών δαπανών και της φορολογίας. Έχει αυτοχαρακτηριστεί ως άνθρωπος ο οποίος είναι «100% κατά των εκτρώσεων», ενώ έχει στηρίξει και σχετικά νομοσχέδια στη Γερουσία.

Στις 7 Απριλίου 2015, ο Ραντ Πολ ανακοίνωσε την υποψηφιότητά του για το χρίσμα του Ρεπουμπλικανικού Κόμματος για τις προεδρικές εκλογές του 2016.
Βρετανικό Συμβούλιο

Το Βρετανικό Συμβούλιο (αγγλικά: "British Council") είναι βρετανική οργάνωση που ειδικεύεται στις διεθνείς εκπαιδευτικές και πολιτιστικές ευκαιρίες. Είναι εγγεγραμμένο ως φιλανθρωπικό, στην Αγγλία και Ουαλία και τη Σκωτία. Ιδρύθηκε το 1934 ως "Βρετανική Επιτροπή για Σχέσεις με Άλλες Χώρες", και χορηγήθηκε με βασιλική άδεια από τον Γεώργιο ΣΤ΄ το 1940.

Το Βρετανικό Συμβούλιο εμπνεύστηκε από την αναγνώριση του Σερ Ρέτζιναλντ (Ρεξ) Λίπερ, της σημασίας της «πολιτιστικής προπαγάνδας», προωθώντας τα συμφέροντα της Βρετανίας. Το «τμήμα χορηγίας» της, στο πλαίσιο της κυβέρνησης του Ηνωμένου Βασιλείου, είναι το Υπουργείο Εξωτερικών και Κοινοπολιτείας, παρά το γεγονός ότι έχει όλο και περισσότερη επιχειρησιακή ανεξαρτησία. Ο Μάρτιν Ντέιβιντσον είναι ο διευθύνων σύμβουλος από τον Απρίλιο του 2007.
Μπλεόνα

Η Μπλεόνα Τσερέτι (αλβανικά: "Bleona Qereti", γεν. 14 Μαΐου 1979) είναι Αλβανίδα τραγουδίστρια.
Βαργυλία

Η Βαργυλία ήταν αρχαία ελληνική πόλη στην Καρία της Μικράς Ασίας, στα νότια παράλια μεταξύ της Ιασού και της Μύνδου. Στην σημερινή εποχή σε κοντινή τοποθεσία βρίσκεται η πόλη Μπογάζιτσι της επαρχίας Μούγλων στην Τουρκία.
Δίον Τηλεόραση

Η Δίον Τηλεόραση είναι ιδιωτικός τηλεοπτικός σταθμός περιφερειακής εμβέλειας που εκπέμπει στην Κεντρική Μακεδονία και έχει έδρα την Θεσσαλονίκη.
Γου Ζετιάν

Η Γου Ζετιάν ("武则天", 17 Φεβρουαρίου 624 – 16 Δεκεμβρίου 705) ήταν Κινέζα αυτοκράτειρα, η οποία κυβέρνησε ανεπίσημα ως αυτοκρατορική σύζυγος και, αργότερα, επίσημα ως αυτοκράτειρα κατά τη σύντομη δυναστεία των Τσόου (684-705), η οποία διέκοψε τη δυναστεία Τανγκ (618-690 & 705-907). Ήταν η πρώτη και μόνη Κινέζα που έγινε αυτοκράτορας της Κίνας. Γεννήθηκε στο Κουανγκιουάν και πέθανε στο Λουόγιανγκ.
Οι Επτά Σαμουράι

Το Οι Επτά Σαμουράι (ή Οι 7 Σαμουράι) (πρωτότυπος τίτλος: "七人の侍", Χέπμπορν: Shichinin no Samurai, διεθνής τίτλος: Seven Samurai) είναι μία ιαπωνική δραματική επική ιστορική περιπετειώδης ταινία, του 1954, σε σκηνοθεσία Ακίρα Κουροσάβα. Το σενάριο γράφτηκε από τον ίδιο τον σκηνοθέτη, σε συνεργασία με τους Σινόμπου Χασιμότο και Χίντεο Ογκούνι. Πρωταγωνιστούν οι Τοσίρο Μιφούνε, Τακάσι Σιμούρα, Κο Κιμούρα, Γιοσίο Ινάμπα και Νταϊζούκε Κάτο.

Η πλοκή της ταινίας τοποθετείται στην αγροτική Ιαπωνία του 16ου αιώνα, κατά τη διάρκεια του Εμφυλίου Πολέμου της Ιαπωνίας και επικεντρώνεται σε ένα ρημαγμένο χωριό, το οποίο θα ζητήσει προστασία από επτά σαμουράι (που βρισκόντουσαν σε ανάγκη), στην επικείμενη επίθεση των ληστών, οι οποίοι λεηλατούν τις σοδειές τους. Η ταινία κυκλοφόρησε στις 26 Απριλίου του 1954.

Από τη στιγμή, κιόλας, της κυκλοφορίας της, η ταινία έλαβε εξαιρετικές κριτικές και, εκτός του ότι θεωρείται μίας από τις καλύτερες ταινίες του εξαιρετικού Ιάπωνα σκηνοθέτη Κουροσάβα, πλέον συγκαταλέγεται ως μία από τις σπουδαιότερες ταινίες στην ιστορία του παγκόσμιου κινηματογράφου. Έως και σήμερα, αυτό το αριστούργημα, συνεχίζει και επηρεάζει τους δημιουργούς του κινηματογράφου.
Great Wall Peri

Το Great Wall Peri ήταν ένα αυτοκίνητο πόλης, που έκανε την πρώτη του παρουσίαση το 2007, στο Σαλόνι Αυτοκινήτου της Σαγκάης. Κατασκευαστής του ήταν η κινεζική αυτοκινητοβιομηχανία Great Wall Motors, η οποία παρήγαγε το μοντέλο αυτό από το 2008 έως το 2010 και ειδικά την SUV εκδοχή του μέχρι το 2011.

Μαζί με την στάνταρ έκδοση, κυκλοφόρησε το ίδιο έτος το μοντέλο Peri Haval M1 υπό την μορφή ενός μικρού SUV / Crossover και το 2008 η ηλεκτροκίνητη έκδοση στο Σαλόνι Αυτοκινήτου στο Πεκίνο.

Το Peri διακρίθηκε ως το "Καλύτερο Αυτοκίνητο Κινέζικης προέλευσης του 2008", από την China Car Times.
Αρκεσίλαος ο Μεγαλοπολίτης

Ο Αρκεσίλαος ο Μεγαλοπολίτης (3ος/2ος αιώνας π.Χ.) ήταν αρχαίος Έλληνας αθλητής με καταγωγή από τη Μεγαλόπολη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 148ους (188 π.Χ.) ολυμπιακούς αγώνες της αρχαιότητας. Ενδεχομένως πρόκειται για τον ίδιο Αρκεσίλαο ο οποίος αναφέρεται ως πολιτικός της Αχαϊκής συμπολιτείας από τον ιστορικό Πολύβιο.
Ιππόστρατος ο Σελεύκειος

Ο Ιππόστρατος ο Σελεύκειος (3ος/2ος αιώνας π.Χ.) ήταν αρχαίος Έλληνας αθλητής με καταγωγή από τη Σελεύκεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 149ους ολυμπιακούς αγώνες της αρχαιότητας (184 π.Χ.).
Θυμίλος ο Ασπενδαίος

Ο Θυμίλος ο Ασπενδαίος (2ος αιώνας π.Χ.), ήταν αρχαίος Έλληνας αθλητής με καταγωγή από την Άσπενδο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 151ους (176 π.Χ.) ολυμπιακούς αγώνες της αρχαιότητας.
Great Wall Sailor

Το Great Wall Sailor ήταν ένα μεγάλο pick-up αυτοκίνητο της κινεζικής αυτοκινητοβιομηχανίας The Great Wall Motors και παρήχθη από το 2001 έως και το 2010. Το μοντέλο φέρνει κάτω από το καπό του τον ίδιο κινητήρα με το SUV Great Wall Safe, που κατασκευαζόταν ταυτόχρονα (2001 - 2009), και έχει παρόμοιες ιδιότητες με αυτό, όπως το ότι κυκλοφόρησε στις εκδόσεις 4x2 (επίσης πισωκίνητη) και 4x4. Το 2008 το Sailor υπέστη μια ανανέωση, η οποία διήρκησε μέχρι και τη λήξη της παραγωγής του.

Το Sailor ανήκει στην κατηγορία των pick-up, αν και επίσης κατασκευάστηκε και μια Wagon έκδοση (καθώς η καρότσα καλυπτόταν) με την ονομασία Great Wall Sing. Επιπλέον, ως αντικαταστάτης του μοντέλου, καθορίστηκε το Great Wall Wingle 3 για την απλούστερη έκδοση.
Δημόκριτος ο Μεγαρεύς

Ο Δημόκριτος ο Μεγαρεύς (2ος αιώνας π.Χ.), ήταν αρχαίος Έλληνας αθλητής με καταγωγή από τα Μέγαρα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 152ους (172 π.Χ.) ολυμπιακούς αγώνες της αρχαιότητας.
Αρίστανδρος ο Αντισσαίος

Ο Αρίστανδρος ο Αντισσαίος (2ος αιώνας π.Χ.), ήταν αρχαίος Έλληνας αθλητής με καταγωγή από την Άντισσα της Λέσβου, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 153ους (168 π.Χ.) ολυμπιακούς αγώνες της αρχαιότητας.
Great Wall Wingle 3

Το Great Wall Wingle 3 ή Great Wall Steed 3 ήταν ένα μεγάλο pick-up αυτοκίνητο που συναρμολογήθηκε στην φυσική έδρα της Great Wall Motors, στο Μπαοντίνγκ της Κίνας, αλλά και στην περιοχή Ισφαχάν, Ιράν, και στο χωριό Μπαχόβιτσα της Βουλγαρίας, από το 2006 έως το 2012. Θεωρείται αντικαταστάτης του Great Wall Sailor, καθώς ήταν το επόμενο όχημα που κυκλοφόρησε στο είδος του.

Στην Αυστραλία το μοντέλο είχε την ονομασία V240 από το 2009 έως και τη λήξη της παραγωγής του. Το 2008 κυκλοφόρησε μια ειδική έκδοση για ταξιδιωτικούς σκοπούς, η Motorhome, για περιορισμένο χρονικό διάστημα.
Ninjemys

μικρογραφία|Καλλιτεχνική αναπαράσταση
Το Ninjemys oweni ("Χελώνα Νίντζα του Όουεν") είναι μια εξαφανισμένη μεγάλη αρχέγονη χελώνα της εποχής του Πλειστόκαινου που βρέθηκε στο Κουίνσλαντ της Αυστραλίας. Έμοιαζε με τον μεγαλύτερο συγγενή της "Meiolania", εκτός από το ότι το μεγαλύτερο ζευγάρι κέρατα στο κεφάλι του έχει κολλήσει έξω στις πλευρές, παρά το σημείο προς τα πίσω.αριστερά|μικρογραφία|Απολιθωμένο κρανίο

Τα πρώτα γνωστά απολιθώματα αρχικά πιστευόταν ότι ανήκαν στο "Megalania", και ως εκ τούτου ο Ρίτσαρντ Όουεν την είχε φανταστεί σαν μια γιγαντιαία σαύρα Μολώχ.
Κωνσταντίνος Πούλιος

Ο Κωνσταντίνος Πούλιος είναι Έλληνας αθλητής στίβου μεγάλων αποστάσεων. Γεννήθηκε στην Αθήνα στις 19 Σεπτεμβρίου 1977 και κατάγεται από τα Τρίκαλα. Συμμετείχε στους Ολυμπιακούς Αγώνες του 2012 στο Λονδίνο στο αγώνισμα του Μαραθωνίου, όπου και τερμάτισε στην 80η θέση με χρόνο 2:33:17.
Αφρικανικό μαμούθ

μικρογραφία|Καλλιτεχνική ανακατασκευή

αριστερά|μικρογραφία|Απολίθωμα από την Τυνησία
Το Αφρικανικό μαμούθ, η "Mammuthus africanavus" (κυριολεκτικά, "Αφρικανικός πρόγονος μαμούθ"), είναι το δεύτερο αρχαιότερο είδος μαμούθ, αφού πρώτα εμφανίστηκε περίπου πριν από 3 εκατομμύρια χρόνια κατά την ύστερη Πλειόκαινο, με την τελευταία του εμφάνιση να είναι πριν από 1.65 εκατομμύριο χρόνια πριν, στις αρχές του Πλειστοκαίνου. Τα απολιθώματα της έχουν βρεθεί στο Τσαντ, τη Λιβύη, το Μαρόκο και την Τυνησία. Ήταν σχετικά μικρού μεγέθους και θεωρείται ως ο άμεσος πρόγονος του "Μ. meriodionalis", αν και χαυλιόδοντας του αποκλίνει περισσότερο από τα κρανία των μετέπειτα ειδών μαμούθ, το οποίο θα μπορούσε να υποδεικνύει ότι ήταν ένα εξελικτικό αδιέξοδο.
You Shook Me

Το You Shook Me είναι μπλουζ τραγούδι του τραγουδιστή Μάντι Γουότερς, το οποίο κυκλοφόρησε το 1962 μέσω της Chess Records.
Γαλάζιο Παράθυρο

Το Γαλάζιο Παράθυρο (Μαλτέζικα: it-Tieqa Żerqa, Αγγλικά: Azure Window) ήταν μια φυσική αψίδα 28 μέτρων από ασβεστόλιθο στη Νήσο Γκόζο, στη Μάλτα. Βρισκόταν στο Dwejra Bay στα όρια του San Lawrenz, κοντά στη θάλασσα Inland και στο Fungus Rock.

Κατέρρευσε σε θύελλα στις 8 Μαρτίου 2017.
Άλκιμος ο Κυζικινός

Ο Άλκιμος ο Κυζικινός (2ος αιώνας π.Χ.) ήταν αρχαίος Έλληνας αθλητής με καταγωγή από την Κύζικο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 159ους (144 π.Χ.) ολυμπιακούς αγώνες της αρχαιότητας.
Αντίπατρος ο Ηπειρώτης

Ο Αντίπατρος ο Ηπειρώτης (2ος αιώνας π.Χ.), ήταν αρχαίος Έλληνας αθλητής με καταγωγή από την Ήπειρο, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 161ους (136 π.Χ.) ολυμπιακούς αγώνες της αρχαιότητας.
Δάμων ο Δελφός

Ο Δάμων ο Δελφός (2ος αιώνας π.Χ.), ήταν αρχαίος Έλληνας αθλητής με καταγωγή από τους Δελφούς, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 162ους (132 π.Χ.) ολυμπιακούς αγώνες της αρχαιότητας.
Τιμόθεος ο Τραλλιανός

Ο Τιμόθεος ο Τραλλιανός (2ος αιώνας π.Χ.), ήταν αρχαίος Έλληνας αθλητής με καταγωγή από τις Τράλλεις, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 163ους (128 π.Χ.) ολυμπιακούς αγώνες της αρχαιότητας.
Διόδωρος ο Σικυώνιος

Ο Διόδωρος ο Σικυώνιος (2ος αιώνας π.Χ., άλλες μορφές με τις οποίες αναφέρεται "Ανώδοκος" ή "Ανώδορος" ή "Αγνόδωρος"), ήταν αρχαίος Έλληνας αθλητής με καταγωγή από τη Σικυώνα. Αναφέρεται από τον Ευσέβιο της Καισαρείας (3ος/4ος αιώνας) στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 160ους (140 π.Χ.) ολυμπιακούς αγώνες της αρχαιότητας. Ο Ευσέβιος τον αναφέρει ως "Αγνόδωρο" με καταγωγή από την Κύζικο, και αντλεί τις πληροφορίες του από τον Ιούλιο Αφρικανό (2ος/3ος αιώνας). Ο αθλητής όμως αναφέρεται επίσης από τον χρονικά προγενέστερο Παυσανία (1ος/2ος αιώνας) στο έργο Ελλάδος περιήγησης ως "Διόδωρος" από τη Σικυώνα, η οποία αποτελεί την καθιερωμένη εκδοχή.
Βοιωτός ο Σικυώνιος

Ο Βοιωτός ο Σικυώνιος (2ος αιώνας π.Χ.), ήταν αρχαίος Έλληνας αθλητής με καταγωγή από τη Σικυώνα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 164ους (124 π.Χ.) ολυμπιακούς αγώνες της αρχαιότητας. Αναφορά σε αυτόν υπάρχει και από τον Κικέρωνα σε έναν από τους λόγους του.
Ακουσίλαος ο Κυρηναίος

Ο Ακουσίλαος ο Κυρηναίος (2ος αιώνας π.Χ.) ήταν αρχαίος Έλληνας αθλητής με καταγωγή από την Κυρήνη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 165ους ολυμπιακούς αγώνες της αρχαιότητας (120 π.Χ.).
Σιμμίας ο Σελεύκειος

Ο Σιμμίας ο Σελεύκειος (2ος/1ος αιώνας π.Χ.), ήταν αρχαίος Έλληνας αθλητής με καταγωγή από τη Σελεύκεια στον Τίγρη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 170ούς ολυμπιακούς αγώνες της αρχαιότητας. (100 π.Χ.)
Νικόδαμος ο Λακεδαιμόνιος

Ο Νικόδαμος ο Λακεδαιμόνιος (2ος αιώνας π.Χ.), ήταν αρχαίος Έλληνας αθλητής με καταγωγή από τη Σπάρτη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 169ους ολυμπιακούς αγώνες της αρχαιότητας (104 π.Χ.).
Δίων ο Κυπαρίσσιος

Ο Δίων ο Κυπαρίσσιος (1ος αιώνας π.Χ.), ήταν αρχαίος Έλληνας αθλητής με καταγωγή από την Κυπαρισσία, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 176ους (76 π.Χ.) ολυμπιακούς αγώνες της αρχαιότητας.
Δημόστρατος ο Λαρισαίος

Ο Δημόστρατος ο Λαρισαίος (1ος αιώνας π.Χ.), ήταν αρχαίος Έλληνας αθλητής με καταγωγή από τη Λάρισα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 174ους (84 π.Χ.) ολυμπιακούς αγώνες της αρχαιότητας.
Διοκλής ο Υπαιπάνιος

Ο Διοκλής ο Υπαιπάνιος ή Υπαιπηνός (1ος αιώνας π.Χ.), ήταν αρχαίος Έλληνας αθλητής με καταγωγή από τα Ύπαιπα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 178ους (68 π.Χ.) ολυμπιακούς αγώνες της αρχαιότητας.
Ανδρέας ο Λακεδαιμόνιος

Ο Ανδρέας ο Λακεδαιμόνιος (1ος αιώνας π.Χ.), ήταν αρχαίος Έλληνας αθλητής με καταγωγή από την Σπάρτη, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 179ους (64 π.Χ.) ολυμπιακούς αγώνες της αρχαιότητας.